ປະທານາທິບໍດີ ສຫລ ທ່ານ ບາຣັກ ໂອບາມາ ເລີ້ມຕົ້ນ ການຢ້ຽມຢາມ ທີ່ເປັນປະຫວັດການ ທີ່ຄິວບາ 
ທ່ານ ໂອບາມາ ຈະເປັນຜູ້ນຳ ສຫລ ຄົນທຳອິດ ທີ່ເດີນທາງໄປຢ້ຽມຢາມຄິວບາ ນັບຕັ້ງແຕ່ ປະທານາທິບໍດີ Calvin Coolidge ໄດ້ໄປນະທີ່ນັ້ນ ເມື່ອເກືອບ 90 ປີຜ່ານມາ.
ປະທານາທິບໍດີ ສະຫະລັດ ທ່ານ ບາຣັກ ໂອບາມາ ເລີ້ມຕົ້ນ ການຢ້ຽມຢາມ ທີ່ເປັນປະຫວັດການ ທີ່ປະເທດຄິວບາ ເປັນ ເວລາ 3 ມື້ ໃນວັນອາທິດມື້ນີ້ ທ່ານ ໂອບາມາ ຈະເປັນຜູ້ນຳ ສະຫະລັດ ຄົນທຳອິດ ທີ່ເດີນ ທາງໄປຢ້ຽມຢາມປະເທດເກາະດັ່ງກ່າວ ນັບຕັ້ງແຕ່ ປະທານາ ທິບໍດີ Calvin Coolidge ໄດ້ໄປນະທີ່ນັ້ນ ເມື່ອເກືອບ 90 ປີຜ່ານມາ ການເດີນທາງທີ່ເປັນປະຫວັດສາດຄັ້ງນີ້ ຍັງຈະເປັນຂີດໝາຍ ການເດີນທາງໄປຍັງ ປະເທດຄິວບາ ຂອງຜູ້ນຳ ສະຫະລັດ ຄົນທຳອິດ ນັບຕັ້ງແຕ່ທ່ານ Fidel Castro ແລະ ກຳລັງກອງໂຈນຂອງທ່ານ ໄດ້ໂຄ່ນລົ້ມລັດຖະບານຂອງທ່ານ Fulgencio Batista ທີ່ ໜູນຫລັງໂດຍສະຫະລັດ ໃນປີ 1959 ເປັນຕົ້ນມາ ໃນຂະນະດຽວກັນ ອະດີດປະທານປະເທດ ທ່ານ Fidel Castro ແມ່ນຍັງມີຊີວິດຢູ່ ຊຶ່ງ ທ່ານ ໂອບາມາ ບໍ່ມີກຳນົດທີ່ຈະພົບປະກັບທ່ານ Fidel Castro ແຕ່ ຈະເຂົ້າຮ່ວມ ກອງ ປະຊຸມ ກັບ ປະທານປະເທດ ຄິວບາ ຄົນປັດຈຸບັນ ທ່ານ Raul Castro ຜູ້ເປັນນ້ອງຊາຍ ຂອງທ່ານ Fidel Castro ແທນ ພວກຄົນບາງສ່ວນ ທັງຢູ່ໃນຄິວບາ ແລະ ສະຫະລັດ ແມ່ນບໍ່ເພິ່ງພໍໃຈກັບປະທານາທິບໍດີ ໂອບາມາ ທີ່ຈະເດີນທາງໄປຍັງປະເທດເກາະດັ່ງກ່າວ ໃນຂະນະທີ່ ຄອບຄົວຂອງ Castro ຍັງຄົງກຳອຳນາດຢູ່ ບັນດາເຈົ້າໜ້າທີ່ ສະຫະລັດ ໄດ້ກ່າວວ່າ ເຖິງຢ່າງໃດກໍຕາມ ບັນຫາສິດທິມະນຸດ ຂອງ ຄິວບາ ຈະເປັນຈຸດສູນກາງຂອງການພົບປະກັນ ລະຫວ່າງທ່ານ ໂອບາມາ ກັບປະທານ ປະເທດ Raul Catro ແລະ ຈະມີການກ່າວຄຳປາໄສທາງໂທລະພາບ ຕໍ່ປະຊາຊົນຄິວບາ ນຳດ້ວຍ ທ່ານ ໂອບາມາ ຍັງມີກຳນົດທີ່ຈະເຈລະຈາກັບ ພວກຝ່າຍຄ້ານຊາວຄິວບາ ແລະ ພວກນັກລົງທຶນ ອີກດ້ວຍ U S President Barack Obama begins a landmark 3-day visit to Cuba Sunday